**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 25/05/2022**

**Αριθμ. Πρωτ.: 8585**

**ΑΠΟΣΠΑΣΜΑ**

**Από το πρακτικό της αριθμ. 19ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 154**

**Αποδοχή της υπ΄ αριθμόν 35 /2022 Τεχνικής Μελέτης με τίτλο:** **« ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ »** **.**

Στη Λιβαδειά σήμερα 24η Μαϊου 2022 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 8292/20-05-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Πούλος Ευάγγελος

2. Μητάς Αλέξανδρος 2 .Μπράλιος Νικόλαος

3. Καλογρηάς Αθανάσιος ΄ Αν και είχαν νόμιμα προσκληθεί

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7.Τουμαράς Βασίλειος (αναπλ/κό μέλος Καραμάνη Δημητρίου)

Το τακτικό μέλος της Οικονομικής Επιτροπής κ. Μητάς Αλέξανδρος αποχώρησε στο 6ο θέμα ημερήσιας διάταξης και στη θέση του προσήλθε ο αναπληρωτής του κ. Αποστόλου Ιωάνης.

Ο Πρόεδρος της Οικονομικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το με αριθ. πρωτ. 8274/20-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται :

*Αντικείμενο της παρούσας μελέτης που φέρει τον τίτλο : « ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ »* *είναι η υλοποίηση παρεμβάσεων στην πλέον χαρισματική από τη φύση ευρύτερη περιοχή της Κρύας, κατά μήκος του ποταμού Έρκυνας με αποκαταστάσεις προβληματικών τμημάτων της υφιστάμενης πλακόστρωσης που σήμερα βρίσκονται σε κάκιστη μορφή (φθορές , σύμμεικτες κατασκευές (άσφαλτος και μπετόν) , αποξηλωμένα υλικά κ.λ.π.), επιστρώνοντας τα με φιλικά υλικά προς το περιβάλλον όπως φυσικού λίθοι (καλντερίμι) πλάκες Ικαρίας,Καρύστου και Ευπαλίου , τεχνητοί λίθοι , πλάκες πεζοδρομίου , σταμπωτά δάπεδα .*

*Επίσης θα υλοποιηθούν :*

1. *Επίστρωση των Δημοτικών Οδών Δάφνης, Λάιου, Πήλεως, Παυσανίου, Αγίου Δημητρίου κ.λ.π. με πέτρα (γκαλντερίμι).*
2. *Επίστρωση με πέτρα του διαμορφωμένου χώρου γύρωθεν της παιδικής χαράς και της γέφυρας που οδηγεί σε αυτή στην περιοχή της Κρύας .*
3. *Κατασκευή μικρής έκτασης πέτρινες κατασκευές αναλυματικού χαρακτήρα (τοιχάκια χαμηλού ύψους) διαμόρφωσης χώρων με σκοπό την αισθητική αναβάθμιση και λειτουργική ένταξη των χώρων με φιλικό τρόπο για τους χρήστες .*
4. *Επίστρωση με πλάκες πεζοδρομίου στην Δημοτική Οδό Έρκυνας .*
5. *Επίστρωση με σταμπωτό υλικό στις Δημοτικές Οδούς Αντάρα , Ανδρούτσου .*
6. *Επένδυση κλίμακας με πέτρα Καρύστου .*
7. *Εγκατάσταση/τοποθέτηση αστικού εξοπλισμού (παγκάκια,καλαθάκια κ.λ.π. ) .*
8. *Εγκατάσταση/τοποθέτηση φωτιστικών στοιχείων για την ανάδειξη του φυσικού τοπίου .*
9. *Εγκατάσταση/τοποθέτηση σήμανσης της περιοχής.*

*Η εν λόγω μελέτη συντάχθηκε από την Τεχνική Υπηρεσία του Δήμου Λεβαδέων , και ο προϋπολογισμός της ανέρχεται στο ποσό των 886.000,00€ συμπεριλαμβανομένου του Φ.Π.Α. 24% .*

*Για την εν λόγω μελέτη υπάρχει η υπ’ αριθμόν 30/2022 θετική γνωμοδότηση της Δημοτικής Κοινότητας Λιβαδειάς και σε συνέχεια η υπ΄αριθμόν 23/2022 θετική γνωμοδότηση της Επιτροπής Ποιότητας Ζωής του Δήμου Λεβαδέων .*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν 35 /12.05.2022 Τεχνικής Μελέτης με τίτλο:* *« ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ »*

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010

-Την αριθ. 30/2022 θετική γνωμοδότηση της Δημοτικής Κοινότητας Λιβαδειάς

-Την αριθ. 23/2022 θετική γνωμοδότηση της Επιτροπής Ποιότητας Ζωής του Δήμου Λεβαδέων *.*

-Το υπ΄ αρ. πρωτ. 8274/20-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

-Την 35/2022 μελέτη με τίτλο : « ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ »προϋπολογισμού 886.000,00€με ΦΠΑ

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμόν 35/2022 Τεχνική Μελέτη με τίτλο: « ΑΣΤΙΚΕΣ ΑΝΑΠΛΑΣΕΙΣ ΠΕΡΙΟΧΗΣ ΠΗΓΩΝ ΚΡΥΑΣ ΚΑΙ ΠΑΡΟΧΘΙΩΝ ΠΕΡΙΟΧΩΝ ΠΟΤΑΜΟΥ ΕΡΚΥΝΑΣ » προϋπολογισμού 886.000,00€(συμπεριλαμβανομένου του Φ.Π.Α. 24% ) , που συντάχθηκε και θεωρήθηκε από την Διεύθυνση Τεχνικών Υπηρεσιών του Δήμου Λεβαδέων.

**Η απόφαση πήρε αριθμό 154/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 25-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6. Τουμαράς Βασίλειος